Anugerah Pemain Terbaik Japan Series

ialah anugerah yang diberikan kepada pemain yang dianggap mempunyai pengaruh paling besar terhadap prestasi pasukannya dalam Japan Series, iaitu pusingan akhir pascamusim Nippon Professional Baseball (NPB). Anugerah ini pertama kali diperkenalkan pada tahun 1950.

Japan Series dijalankan dalam format playoff terbaik daripada tujuh perlawanan (*best-of-seven*) dan berlangsung selepas Climax Series yang terdiri daripada dua peringkat. Ia dilangsungkan antara pemenang peringkat akhir Liga Pusat dan Liga Pasifik.

Kaoru Betto memenangi anugerah pertama pada tahun 1950 bersama pasukan Mainichi Orions. Berdasarkan definisi, pemain bukan Jepun pertama yang memenangi anugerah ini ialah sama ada Andy Miyamoto pada tahun 1961 atau Joe Stanka pada tahun 1964. Seramai 15 penerima anugerah ini telah dilantik ke Dewan Kemasyhuran Besbol Jepun. Higashio juga merupakan satu-satunya pelempar yang beraksi sepenuhnya sebagai pemain gantian (reliever) untuk memenangi anugerah ini.

Daripada 15 penerima anugerah sejak tahun 2000, hanya tiga pemain yang masih aktif dalam besbol profesional. Hideki Matsui dan Norihiro Nakamura ialah hanya merupakan dua penerima MVP Japan Series yang pernah bermain di Major League Baseball (MLB). Walaupun kerjaya MLB Nakamura bertahan kurang daripada satu musim, kerjaya Matsui berlangsung selama 10 musim. Matsui juga menjadi pemain pertama (dan setakat ini satu-satunya) yang pernah dinobatkan sebagai MVP Japan Series dan MVP Siri Dunia (World Series) selepas memenangi anugerah yang terakhir itu pada 2009. Pemegang gelaran MVP Japan Series  terkini ialah Yutaro Sugimoto daripada Orix Buffaloes.

Sebanyak 16 daripada 60 penerima Anugerah MVP Japan Series juga pernah memenangi sama ada Anugerah Pemain Terbaik NPB atau Anugerah Eiji Sawamura dalam musim yang sama. Shigeru Sugishita (1954), Tsuneo Horiuchi (1972) dan Takehiro Ishii (1992) ialah pemain yang pernah memenangi ketiga-tiga anugerah dalam satu musim. Dua pemain lain, Takehiko Bessho (1955) dan Takashi Nishimoto (1981) pula memenangi Anugerah Eiji Sawamura dan MVP Japan Series dalam musim yang sama. Sepuluh pemain telah memenangi MVP Japan Series dan MVP NPB dalam musim yang sama ialah Betto (1950), Bessho (1952), Kazuhisa Inao (1958), Tadashi Sugiura (1959), Shigeo Nagashima (1963), Stanka (1964), Hisashi Yamada (1977), Randy Bass (1985), Tom O'Malley (1995), Furuta (1997) dan Matsui (2000).

Lima pemain telah memenangi anugerah ini lebih daripada sekali. Shigeo Nagashima memegang rekod dengan empat kali kemenangan (1963, 1965, 1969–1970). Empat pemain lain yang memenangi dua kali ialah Takehiko Bessho (1952, 1955), Tsuneo Horiuchi (1972–1973), Kimiyasu Kudoh (1986–1987), Koji Akiyama (1991, 1999) dan Atsuya Furuta (1997, 2001); Akiyama merupakan satu-satunya pemain yang memenangi anugerah ini dengan dua pasukan berbeza.

Hanya sekali dalam sejarah Japan Series terdapat dua penerima anugerah dalam tahun yang sama, iaitu Masayuki Dobashi dan Masayuki Tanemo pada tahun 1962.

Secara keseluruhan, pelempar telah dinobatkan sebagai MVP Japan Series sebanyak 21 kali, dan 13 daripadanya beraksi dalam kedua-dua peranan sebagai pelempar pemula (starting pitcher) dan gantian dalam Japan Series.

## Pemenang

## Catatan

## Lihat juga
* Japan Series